Bobby trap ook by Argus-fietstoerBobby van Jaarsveld by die Cape Argus. Foto: Twitter Vanjaar se Cape Argus Pick ‘n Pay Momentum-fietstoer het Sondag om 06:15 in Kaapstad weggespring. Vanjaar gaan nagenoeg 35 000 fietsryers die 109km-roete deur Kaapstad aanpak en die 40km/h suidooster-rukwinde aandurf. Die toer is die grootste vastetyd-fietswedren in die wêreld. Dave Bellairs, ŉ direkteur van die toer, beskryf die geleentheid ook as ŉ betekenisvolle bydrae tot liefdadigheid. “Meer as 7 000 fietsryers ry vir liefdadigheid en ons skat dat meer as R20 miljoen vir verskillende welsynsorganisasies ingesamel kan word,” het Bellairs gesê. Die eerste groep fietsryers word omstreeks 09:00 by die eindstreep verwag. Die Afrikaanse sanger Bobby van Jaarsveld is onder die deelnemers. Hy het op Twitter geskryf: “Kyk wie is reg om 109km te ry in die Argus! Amper!!!! Bid maar vir my asb.” Die weervoorspelling